Palaeogenicum
Palaeogenicum (scil. "aevum") est periodus geologica. Divisio infima constituit aerae Caenozoicae, nona autem ab infima aeonis Phanerozoicae. Abhinc 660 centies milium annorum coepit, antecessore Cretaceo. Finem habuit abhinc annorum 230.3 centies milium, successore Neogenico, secundum scalam aevorum geologicorum Commissionis Internationalis Stratigraphicae. Commissio Internationalis Stratigraphica terminum Cretaceum Palaeogenicum definit ab anomalia iridii qua vestigia illisionis meteoritae iuxta Chicxulub in stratis geologicis per omnem terrarum orbem inscribuntur. Hic terminus inceptum indicat aerae Caenozoicae, systemati Palaeogenico in serie Palaeocaeno, stadio Danio, perfectionemque aerae Mesozoicae, systemati Cretaceo, in serie Cretaceo superiori, stadio Maastrichtio.